উইজডেন বর্ষসেরা ক্রিকেটার
উইজডেন বর্ষসেরা ক্রিকেটার (ইংরেজি: The Wisden Cricketers of the Year) ‘ক্রিকেটের বাইবেল’ নামে পরিচিত উইজডেন ক্রিকেটার্স অ্যালমেনাক কর্তৃক বার্ষিকাকারে নির্বাচিত ক্রিকেটারদেরকে প্রদেয় সম্মাননাবিশেষ। এরজন্য খেলোয়াড়দের পূর্বের বছরের অসাধারণ সফলতাকে প্রধান নিয়ামক হিসেবে বিবেচনা করা হয়। শুরুতে এ সম্মাননাটি পূর্বেকার ইংরেজ ক্রিকেট মৌসুমে প্রাধান্যবিস্তারকারী ক্রিকেটারদেরকে দেয়া হতো। সনাতনী ধাঁচে বছরের সেরা ক্রিকেটার পুরস্কারটি ১৮৮৯ সাল থেকে অদ্যাবধি প্রদান করা হলেও ১৯০২ সাল থেকে উইজডেন কর্তৃপক্ষ বৈশ্বিকপর্যায়ে প্রতি বছর পাঁচজন ক্রিকেটারকে পুরস্কার প্রদান করে আসছে। এছাড়াও, ২০০৪ সালে উইজডেন বিশ্বের শীর্ষস্থানীয় ক্রিকেটার পুরস্কারটির প্রবর্তন করা হয়। ২০১৫ সালে মঈন আলী, গ্যারি ব্যালেন্স, অ্যাডাম লিথ, অ্যাঞ্জেলো ম্যাথিউস ও জিতেন প্যাটেল বর্ষসেরা ক্রিকেটাররূপে ভূষিত হন।